Η ψυχοθεραπεία του λευκού-ακύρου --αποχής. 


Σε όλες τις εκλογές και συνεπώς και στις προσεχείς , πολλά ΜΜΕ αλλά και 
πλήθος τάχα «πνευματικών» ανθρώπων, προβάλλουν την «λύση της αγανάκτησης» η 
οποία μεταφράζεται σε λευκό ή άκυρο ή αποχή ή ψήφο στον... Κατέλη (τον Κάτµμαν 
των παρατράγουδων της Ανίτας Πάνια) ) Το έδαφος για να πιάσει τόπο µια τέτοια 
προπαγάνδα, στήνεται εντέχνως πολλές δεκαετίες τώρα. Τα θύματα-πολίτες, θεωρούν 
την αποχή. λευκό, άκυρο ή και ψήφο στον Κάτµαν, ὡς κόλαφο κατά του συστήµατος 
ως λοιδορία κατά τῶν θεσμών ὡς ταρακούνηµα του ανάλγητου Κράτους για να 
διορθωθεί, ως αποδοκιμασία κατά τῶν πολιτικών που ρέπουν σε σκάνδαλα και τέλος 
ως Όυγιή αντίδραση ενός ενεργού πολίτη που έχει αγανακτήσει µε όλα όσα στραβά 
και ανάποδα βλέπει καθημερινώς γύρω του. 

Στην πραγματικότητα, αυτή η αντίδραση, δεν είναι καν τουφεκιά στον αέρα, 
δεν είναι καν άσφαιρη -πλην δύσοσμη- εντερική έκρηξη, είναι µια αυτοκτονία του 
πολίτη και µια εθελουσία παράδοση σε τρίτους ενός δικαιώματος που θεωρείται 
πλέον δεδομένο παρ΄ ότι για την απόκτηση του οποίου, χρειάστηκαν χιλιάδες 
νεκροί παγκοσμίῶς και διαχρονικώς. 

Το πιο φαινομενικά περίεργο, είναι ότι χρήση άκυρου -λευκού-αποχής, κατά 
κοινή εμπειρία, συνήθως κάνουν οἱ πιο ευαίσθητοι πολίτες και όχι µόνο, αλλά και οι 
πλέον καλλιεργημένοι! Ο νόμος , άτεγκτα, προβλέπει λευκό Ξ άκυρο ΞΞ αποχή. 
Κάποιοι αγνοούν την νομική ισοπέδωση της παραπάνω διπλής ισότητας και νομίζουν 
ότι «στέλνουν μήνυμα». Μπορεί και να στέλνουν --ὀντως-κάποιο μήνυμα, πλην όµως 
οι «αποδέκτες του μηνύματος») -να είναι βέβαιοι- τρίβουν από ευχαρίστηση τα χέρια 
τους και µε ανυπόκριτη ευχαρίστηση ανακράζουν: «Ἐυτυχώς που υπάρχουν και η 
ηλίθιοι του λευκού-άκυρου-αποχής και διατηρούµε για άλλη µια θητεία τις θέσεις 
μας!» 

Να δούµε το σκηνικό των προσεχών εκλογών : Μετέχουν 33 ψηφοδέλτια µε 
726 υποψηφίους βουλευτές και για 22 θέσεις! Ο ..λευκός πολίτης . θεωρεί ότι 
«μαυρίζευ. δια του...λευκού (οποία σηµασιολογική αναντιστοιχία!) Το ίδιο και ο 
«άκυρος πολίτης» ή ο «απέχων πολίτης». Όλοι ξεχνούν, ότι δεν είναι πλέον πολίτες. 
Ἐκχωρούν το δικαίώμα της επιλογής σε άλλους, κατ΄ ουσίαν «ξεπουλάνε» τα 
πολιτικά τους δικαιώµατα , άνευ ανταλλάγµατος! Ἡ μήπως υπάρχει «αντάλλαγμα.» 
Κατά την γνώµη του γράφοντος, υπάρχει «αντάλλαγμα». Το αντάλλαγμα είναι η 
αίσθηση υπεροχής δια τῆς αποστασιοποίησης, η αίσθηση, ότι «εγώ δεν µετέχω του 
σάπιου πολιτικού συστήµατος, αφού το μαύρισα στο σύνολό του!» Εκλογίκευση 
των...εκλογών ὡς μηχανισμός αμύνης του εγώ, όπως διδάσκει η Ψυχολογία. Στα 
καφενεία, µπορεί να ξιφουλκεί κατά πάντων και πασών , λοιδορώντας Αλεφαντίω 
τρόπω «τα πάντα όλα» , µπορεί να κάνει ισοπεδωτικές διαπιστώσεις κατά πάντων 
του τύπου «όλοι τα ίδια σκ... είστε» και γενικώς δια του λευκού να προσποιείται την 
πάλλευκη περιστερά που δικαιούται να κάνει κριτική κατά πάντων και πασών , να 
παριστάνει τον κήνσορα της κοινωνίας, να κατακεραυνώνει τους πάντες . να 
πυροβολεί αδαπάνως και ακόστως κατά πάντων, να υβρίζει τους πάντες, να επικρίνει 
τα πάντα, αφού «εγώ δεν µετέχω του σάπιου πολιτικού συστήµατος που ενεργά 
αποδοκίµασα δια του λευκού --άκυρου-αποχής» 

Ἡ μαύρη όµως αλήθεια για το λευκό --άκυρο-αποχή είναι η εξής: 

Ο πολίτης που εκτονώνεται δι΄ αυτού του τρόπου προ των απολύτως 
υπαρκτών πολιτικών και κοινωνικών αδιεξόδων, ουσιαστικά αντί της ενεργού 
συµµετοχής προτιµά ένα είδος Ψυχοθεραπείας που θα του δώσει το δικαίωµα να 
κοιμάται τον ύπνο του δικαίου , απολαμβάνοντας παραλλήλως και τον ρόλο του 


κοινωνικού εισαγγελέως . Έτσι νομίζει. Και γι αυτόν, έτσι είναι αν έτσι νομίζει. Αλλά 
δεν είναι έτσι. Τα κόμματα είναι αντανακλάσεις της κοινωνίας. Είναι ο καθρέφτης 
της κοινωνίας, είναι η μικρογραφία της κοινωνίας. Τα κόμματα έχουν διαφθορά, όση 
τουλάχιστον και η κοινωνία. Ο υπογράφων θα ισχυριζόταν ότι τα κόμματα έχουν και 
ελαφρώς ολιγότερη διαφθορά απὀ την κοινωνία, αφού εντός τους συναντάς και 
ιδεολόγους και όχι µόνο ὠφελιμιστέ. Επίσης θα έλεγα, ότι οι Καλοί και οι 
αδιάφθοροι , ανέκαθεν σε όλα τα µήκη και πλάτη τη Της , αποτελούν μειοψηφία της 
κοινωνίας. Συνεπώς είναι ζητούμενη η ηθική από την πολιτική και δεν αποτελεί 
«κατάλοιπο της Αστικής τάξης» όπως µε αυταρέσκεια και υποτιµητικά δηλώνει η 
αριστερά. Ἡ ηθική, αποτελεί το μείζον ζητούμενο της πολιτικής σε όλους τους 
ιδεολογικούς χώρους και αν είναι αληθές ότι τα πρόσωπα καταξιώνουν τοὺς θεσμούς, 
τότε έχουµε χρεία εντίµων που θα στελεχώσουν τις θέσεις εξουσίας. Η αποχή -λευκό 
-άκυρο, αποθρασύνει τους ανέντιµους επιβήτορες της εξουσίας και τους φελλούς., 
τους αναθερµαίνει τις φιλοδοξίες, τις οποίες ενίοτε ( ή και συχνάκις) υλοποιούν και 
τους δίδει θέσεις αποφασιστικές ώστε να διαφθαρεί έτι περαιτέρω το καθεστώς. 
Δυστυχώς, η διαφθορά, δεν επιφέρει επανάσταση διότι η διαφθορά δεν περιορίζεται 
στους θώκους εξουσίας, αλλά διαχέεται στην κοινωνία και αν ακόµα προκύψει και 
κάποια επανάσταση θα είναι αναποτελεσµατική µε φορέα έναν διεφθαρμένο λαό. 

Συνεπώς, µόνη οδός, απομένει η ενεργητική συμμετοχή µε θετική έκφραση 
γνώμης και όχι µε αρνητική ψήφο. Θα τολμούσα να διατυπώσω κάτι ακόµα πιο 
τολμηρό: Όποιος θεωρεί τον εαυτό του αδιάφθορο έντιµο και µε άποψη και έχει 
διαπιστώσει ότι το μείζον πρόβλημα είναι ο αμοραλισµός της πολιτικής, δεν έχει 
παρά να ενταχθεί όχι απλώς σε ένα κόμμα, αλλά σε ένα κόµµα εξουσίας και να 
επιχειρήσει να περάσει τις απόψεις του και να τις εφαρμόσει µε τον πιο 
αποτελεσματικό τρόπο που µπορεί για τον Ελληνικό λαό. Να πει την ἀποψή του. να 
µειοψηφήσει να πλειοψηφήσει, να πείσει να συζητήσει να καταθέσει απόψεις και 
γόνιμο προβληματισμό. Πιστέψτε µε, το πιο γοητευτικό πράγµα στην Ελλάδα είναι 
να είσαι ευκατάστατος αναρχίζων αριστεριστής μόνιμος θαμώνας της πλατείας 
Κολωνακίου (Δεν εφάπτεται τυχαία των Εξαρχείων) να παριστάνεις τον διαρκώς 
ευαίσθητο και να απολαμβάνεις όλα τα αγαθά του αστικού καθεστώτος που 
συγχρόνως καταγγέλλεις. Πολλοί έχουν υλοποιήσει αυτή την ευγενή τους 
φαντασίωση και θέλουν να µας κάνουν όλους σαν τη μούρη τους. 

Καθόλου τυχαίο δεν είναι που ο περιβόητος Κατέλης -Κάτμαν απηύθυνε το 
πρώτο του «διάγγελμα» στην πλατεία Κολωνακίου παρά τω Βεργή , χωρίς τον φόβο 
γιαουρτώµατος στο Κέντρο που εκπορεύει τέτοιες µη πολιτικές συμπεριφορές. 

Αλλοίμονο, αν επαληθευθούν τα συνήθη εκλογικά αποτελέσµατα τῶν 
τελευταίων ετών (5050 αποχή) Τότε ο μισός Ελληνικός λαός δεν έχει κανένα 
απολύτως ηθικό δικαίωµα να ομιλεί και να διαμαρτύρεται . Όταν όµως οξυνθούν τα 
κοινωνικά προβλήματα στο μέλλον (ασφάλεια , λαθροµετανάστευση . οικολογικό 
πρόβλημα κτλ) όλοι θα κατηγορούν την εκάστοτε Κυβέρνηση, παραβλέποντας την 
«πλάκα» που έκαναν στο πολιτικό Σύστηµα µε την αποχή -λευκό άκυρο. 

Τότε όµως θα είναι αργά..... 

